Jeg, min mann og hans datter var på ferie en langhelg i København, og prøvde airbnb for første gang. Vi ble møtt av verten vår da vi ankom bussholdeplassen rett ved leiligheten. Hun viste oss til leiligheten og gav oss litt praktisk informasjon. Da vi låste oss inn, sto det friske blomster på kjøkkenbordet, vin og sjokolade i kjøleskapet til oss, samt informasjon om leiligheten og nabolaget. Leiligheten var hyggelig, som beskrevet på bildene, og nabolaget var stille og rolig, med mange hyggelige cafeer og butikker og enkelt og raskt å komme seg til sentralstasjonen både til fots og med buss. Verten vår var tilgjengelig på telefon hele oppholdet, og var flink til å anbefale severdigheter og svare på spørsmål vi hadde i forkant av turen.
Vi ble svært godt tatt i mot, og jeg vil anbefale denne leiligheten på det varmeste.
Jeg kommer gjerne tilbake hit.